Lovely
Lovely – amerikalik qoʻshiqchi Billie Eilish va Khalid tomonidan kuylangan pop janridagi qoʻshiq boʻlib Darkroom va Interscope Records leybllari bilan hamkorlikda Netflix tomonidan suratga olingan „13 Reasons Why“ serialing ikkinchi mavsumi uchun asosiy saundtrek sifatida chiqargan. Qoʻshiqning soʻzlarini Billie Eilish, uning akasi va prodyuseri hisoblanadigan Finneas O‘Konnell va Khalid birgalikda yozishgan. Qoʻshiq, shuningdek, Eilishning „Donʼt smile on me“ nomli mini-albomining kengaytirilgan versiyasiga ham kiritilgan. Chiqarilganidan soʻng, „Lovely“ koʻplab musiqa tanqidchilaridan ijobiy sharhlar olgan. Qoʻshiq AQShning Billboard Hot 100 chartida 64-oʻrinni egallagan. Boshqa bir qancha mamlakatlarda ham eng yaxshi 40 talikka kirgan. Trek 2018-yil 26-aprelda klipi bilan birgalikda premyera qilingan. Eilish trekni oʻzining 2019-yilgi „When We All Fall Asleep Tour“ va 2020-yilgi „Where Do We Go? World Tour“ nomli gastrol safarlarida ijro etgan.